《雨后月下寄怀羊二十七资州》
唐代·窦群

夕霁凉飙至，翛然心赏谐。清光松上月，虚白郡中斋。

置酒平生在，开衿愿见乖。殷勤寄双鲤，梦想入君怀。

作者简介：窦群（763—814），字丹列。兄弟皆擢进士第，独群以处士客于毗陵。韦夏卿荐之，为左拾遗，转膳部员外郎，兼侍御史，知杂事。出为唐州刺史，武元衡、李吉甫共引之，召拜吏部郎中。元衡辅政，复荐为中丞。后出为湖南观察使，改黔中，坐事，贬开州刺史。稍迁容管经略使，召还卒。诗二十三首。